Kull min jidħol fil-Belt Kapitali l-Qadima l-Imdina, kif jasal f'tarf il-pjazza ta' quddiem il-Katidral jilmaħ quddiemu fuq in-naħa tax- xellug tiegħu f'kantuniera statwa kbira tal-ġebel tal-Madonna fil-kantuniera biswit il-Knisja tal- Lunzjata. Din l-istatwa tiġbed l-għajn mhux biss għal kobor tagħha, iżda wkoll għaliex qiegħda fuq kolonna tal- ġebel iddekorata bi skultura kif ukoll għaliex fuqha hemm kanapew jew ċelu kif isejħu xi wħud, sabiħ tal-injam li jagħti dehra ta' ġabra lil din l-istatwa. Nafu li l-Iskultur ta' din l-istatwa huwa Sigismundo Dimech minn Ħal Lija magħruf sew għal diversi xogħlijiet li għamel. Ħadimha fis-sena 1817. Kienu ħarġu l-flus għaliha Patri Wig Debono Karmelitan erbatax-il uqija (kien ħalla somma flus għal dan il-għan), il- Komunità tal-Patrijiet li kien hemm fil- Kunvent tal-Imdina ħarġu bejniethom is-somma ta' tmienja u tmenin uqija, filwaqt li kumplament tas-somma ħariġhom il-Kunvent, din kienet is- somma ta' żewġ tari u ħames grammi. L-ispiża kollha tal-Istatwa l-Pedistall, id-dekorazzjoni flimkien mal-fanal, kienet dik ta' mija u erbgħin uqija, żewġ tari u ħames grammi. Eżatt sbatax-il sena wara li kienet saret l-Istatwa fis-sena 1834, l-Imgħallem Ġwann Marija Vassallo ħadem fl-injam iċ-ċelu. Dan ix-xogħol kien lest għal Festa tal-Madonna tal-Karmnu ta' dik is-sena. Fis-sena 1891 tnaqqxet fil-pedistal li hemm taħt l-Istatwa l-kitba ''Signum Salutis, Salus in Periculis, Foedus Pacis'. Il-Kuruni li hemm fuq ras il-Madonna u l-Bambin mhumiex dawk li kellha l-istatwa meta saret. Dawn inħadmu mill-ġdid mill-Iskultur Karmenu Azzopardi mir-Rabat fis-sena 1980 meta sar xogħol ta' restawr kbir fuq l-Istatwa u ċ-ċelu ta' fuqha. Dan ix- xogħol tar-restawr taċ-ċlu kien sar minn Mastru Antonio Farrugia. L-Istatwa hija mżejjna wkoll b'għoti tal-Induldenzi lil dawk li jieqfu jitolbu quddiema. Hekk tixher l-irħama bil-kitba li hemm mal- pedestall. Wieħed jara din il-kitba taħt id-dekorazzjoni li hemm fil-pedestall magħmula minn Arma Karmelitana li magħha hemm is-Simboli tal-Palma u l-Ġilju. Statwa sabiħa li għalkemm għaddew tant snin minn fuqha, illum għadha fi stat tajjeb u taqdi l-għan li għalih kienet saret, dak li tressaq lin- nies li jżuru l-Imdina biex jitolbu lil Madonna tal-Karmnu kif ukoll jidħlu jżuru s-Santwarju mogħni b'tant opri sbieħ li saru matul is-snin bil-ħidma tal-Patrijiet tal- Ordni Karmelitan. Il-Festa t-tajba lil kulħadd. Għal kull tip ta' assikurazjoni 224; Hompesch Road, Fgura FGR 2017 Tel: 4356 21826 770 Liu TA A LG U tel I-RTlU Ħili